
מסוגלות המנהל.תמסוגלות המנהל.ת


מסוגלות המנהל.ת צריכה לבטא את היכולת להוביל מהפך בית ספרי חד ומואץ בבתי ספר המשרתים אוכלוסייה מרקע של עוני והדרה ולשמור על הישגים חינוכיים גבוהים לאורך זמן. כדי להצליח בכך על המנהלת לפתח ארבעה רכיבי מסוגלות:





ביטוי תפיסה חינוכית ניהולית מגובשת


תפיסה חינוכית ניהולית מגובשת מהווה מגדלור ערכי עבור המנהלת והצוות; היא משמשת עבורה מנוע לטעינה ולמניעת שחיקה ומהווה מוקד הנעה לצוות.
· טיפוח תקווה רדיקלית
· מפה לעיצוב זהות ניהולית

לכל הפריטים בנושא




ביטוי תפיסה חינוכית ניהולית מגובשת
סגירת החלון


תפיסה חינוכית ניהולית מגובשת מהווה מגדלור ערכי עבור המנהלת והצוות; היא משמשת עבורה מנוע לטעינה ולמניעת שחיקה בעבודתה ומהווה מוקד משיכה והנעה לצוות. התפיסה החינוכית הניהולית כוללת את הערכים החברתיים שהמנהלת מחזיקה בהם, עמדה חינוכית קוהרנטית ואופרטיבית ביחס לתפקיד החינוך בקידום הוגנות ואת הידע הייחודי הנדרש לעבודה עם תלמידים מרקע של עוני והדרה. לכן, חשוב שהמנהלת תלמד על מאפייני האוכלוסיה וצורכיה, תרכוש כלים פדגוגיים ומעשיים לקידום הוגנות, תבטא את תפיסתה החינוכית באופן ברור ותהווה דוגמא אישית של הנהגה חינוכית ופדגוגית כלפי צוות בית הספר והקהילה.


· טיפוח תקווה רדיקלית
· מפה לעיצוב זהות ניהולית






ניהול והובלת צוות


צוות המורים הוא מנוף השינוי החשוב ביותר להובלת השינוי. המשימה החינוכית מורכבת ודורשת שהצוות יראה בה משימה בתחום אחריותו.

מערך לכתיבת תכנית עבודה בית ספרית
מסוגלות משותפת מזווית המנהלת
שאלון תחושת מסוגלות משותפת

לכל הפריטים בנושא




ניהול והובלת צוות
סגירת החלון


צוות המורים הוא המשאב המרכזי של בית הספר ומנוף השינוי החשוב ביותר להובלת השינוי - השיפור נעשה איתו ובאמצעותו. המשימה החינוכית מורכבת ודורשת שהצוות יראה בה משימה בתחום אחריותו. הצוותים בבתי הספר חווים תסכולים וכשלונות רבים ורק באמצעות תהליכי עבודה-למידה משותפים ממוקדי מטרות ניתן לטפח אחריותיות משותפת ומקצועיות. לכן, המנהלת צריכה להיות מסוגלת לגייס ולבנות צוות מקצועי, לטפח בצוות מסוגלות, תחושת ביטחון ושייכות. טיפוח הצוות צריך להתבסס על: הצבת רף ציפיות גבוה למורים ולתלמידים, זיהוי צורכי ההתפתחות של המורים ודאגה למענים צוותיים ופרטניים מתאימים, צפייה ומישוב של תהליכי הוראה למידה והערכה. המנהלת נדרשת לקחת אחריות על זיהוי בעיות ולהוביל את הצוות לניתוח משותף של סיבות השורש שלהן על בסיס הנתונים הבית ספריים, לפתח מענים ולאפשר להתנסות בהם עד להשגת השיפור המיוחל.


· כיצד לבסס שותפות מיטבית בין מנהלת בית הספר, המאמנת והמורה?
· מסוגלות משותפת מזווית המנהלת
· מערך לכתיבת תכנית עבודה בית ספרית
· שאלון תחושת מסוגלות אישית של המנהלת
· שאלון תחושת מסוגלות משותפת






פיתוח מנהיגות בית ספרית


הובלת מהפך בית ספרי אינה מלאכה לאיש אחד - המאמץ הרב־זירתי מחייב שלמנהלת יהיו שותפים כך שיחד יוכלו להתמודד עם האתגרים הגדולים.

מנהיגות בבתי ספר המשרתים אוכלוסיות בעוני ובהדרה
סקירת ספרות מנהיגות בית ספרית
מחוון להערכת מנהיגות בית ספרית

לכל הפריטים בנושא




פיתוח מנהיגות בית ספרית
סגירת החלון


הובלת מהפך בית ספרי אינה מלאכה לאיש אחד - המאמץ הרב־זירתי והיקף השיפור הנדרש מחייבים שלמנהלת יהיו שותפים בהובלה ובאחריות, כך שיחד יוכלו להתמודד באומץ, בפתיחות ובכנות עם האתגרים הגדולים. מנהיגות בית ספרית אפקטיבית בבתי ספר בפריפריה החברתית והגיאוגרפית, תומכת במורים ומקדמת את יכולתם לקדם תהליכי שיפור בתנאים מאתגרים במיוחד. למנהיגות בית ספרית אפקטיבית יש השפעות חיוביות הן על התוצאות החינוכיות הרצויות של בית הספר והן על סביבת העבודה המושגת באמצעות בניית צוותים ועבודת עמיתים. לכן, המנהלת צריכה להיות מסוגלת לבנות מנהיגות בית ספרית בעלת מרחב לקבלת החלטות ולהובלת צוותים, השותפה לפיתוח האסטרטגי ולהובלה של בית הספר. על המנהלת והמנהיגות הבית ספרית לקדם בין אנשי הצוות אמון ותהליכי למידה משותפים, המטפחים תרבות משוב בית ספרית ושימוש בנתונים ולארגן לטובתם את מנגנוני הפעולה והמשאבים של בית הספר.


· מחוון להערכת מנהיגות בית ספרית
· מיפוי מנהיגות בית ספרית
· מנהיגות בבתי ספר המשרתים אוכלוסיות בעוני ובהדרה
· סקירת ספרות מנהיגות בית ספרית
· פיתוח מנהיגות בבית ספר אלאעסם






ניהול שותפויות


"דרוש כפר שלם כדי לגדל ילד", שידאג להרחבה של המענים הלימודיים, החברתיים והרגשיים שבית הספר מספק ויבטיח את איכותם.

לכל הפריטים בנושא




ניהול שותפויות
סגירת החלון


התקדמותם של תלמידים מרקע של עוני והדרה תלויה באיכות ההוראה בבית הספר ובאיכות המענים החינוכיים הניתנים בו. "דרוש כפר שלם כדי לגדל ילד", שידאג להרחבה של המענים הלימודיים, החברתיים והרגשיים שבית הספר מספק ויבטיח את איכותם. גורמים רבים בסביבת בית הספר משפיעים עליו, מעצבים את איכות תהליכי ההוראה-למידה בו ומושפעים ממנו. לכן, המנהלת צריכה להיות מסוגלת לבנות ולטפח שותפויות ומערכות יחסים מיטיבות עם גורמים מחוץ לבית הספר - ההורים, הרשות המקומית והמחוז.

